  Майя Бывальцева 22-тӥ инвожое 5 часын ӵукна Удмуртиысь кун филармониын «Мы помним…» усьтэм концерт кутскоз. Кызьы ивортӥзы ужъюртлэн пресс-службаяз, со Буре ваён но кайгырон нуналлы сӥземын луоз. Концерт азьын минут ӵоже чус улон дыръя Быдӟым Атыкай ожын бырем улосчиосмылэсь туспуктэмъёссэс возьматозы. Учкисьёслы хор но лыдзӥсьёс понна крезьгуръя но драмая композициез возьматозы. Сцена вылысен Эдуард Асадовлэн, Юлия Друниналэн, Андрей Дементьевлэн, Булат Окуджавалэн, Владимир Высоцкийлэн кылбуръёссы, Родион Щедринлэн, Юрий Фаликлэн но мукет гожъясьёслэн произведениоссы, озьы ик лулпушлыко крезьгур чузъяськозы. Элькунысь искусство удысысь дано ужасьлэн Андрей Елисеевлэн кивалтэмез улсын концерт программаез дасяз Удмуртиысь академ хор капелла, озьы ик филармониысь но Йӧскалык театрысь артистъёс пыриськозы. Филармония ужрадэ вань мылкыд карисьёсты ӧте. Тегъёс: Лулчеберет Ижкар Удмуртия Филармония БыдӟымАтыкайож  